Kordovas mošeja–katedrāle
Kordovas mošeja–katedrāle (spāņu: Mezquita-Catedral de Córdoba), arī Meskita (spāņu: Mezquita), ir bijusī Kordovas kalifāta galvenā mošeja Kordovas vecpilsētā, kas pēc rekonkistas ir pārbūvēta par katoļu Sv. Jaunavas Marijas debesīs uzņemšanas katedrāli. 179 m garā un 134 m platā ēka ar 856 kolonnām ir viena no lielākajām sakrālajām būvēm pasaulē. 2007. gada 31. decembrī katedrāle atzīta par vienu no Divpadsmit Spānijas dārgumiem.